《似法椿龄叟》
宋代·陈著

人生契合处，信是宿因缘。
坐到无言外，参成有佛前。
好山非昨日，啼鸟又今年。
带得醉归去，醒时风满天。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。